Derek Prince'i Teenistus
Kristuse valitsus 1/4
Kirjeldan natuke tänase teema tausta
Jumala plaani kohta selle ajastu lõpetamiseks.
Apostlite teod 3 on lõik, mis annab väga selge üldpildi
Jumala plaanist ajastu lõpetamise kohta.
See ei tähenda, et teame kõike. Kuid see annab meile ettekujutuse.
Need sõnad rääkis apostel Peetrus Juudi rahvahulgale Jeruusalemmas,
kuid teatud mõttes on need suunatud kogu Jumala lepingurahvale.
Apostlite teod 3:19-21: "Parandage siis meelt ja pöörduge,
et teie patud kustutataks, nii et Issandalt tuleksid kosumisajad
ja ta läkitaks teie jaoks määratud Messia Jeesuse.
Tema peab jääma taevasse kuni selle ajani, kui uuendatakse kõik,
millest Jumal on rääkinud oma pühade prohvetite suu kaudu
maailma algusest peale (aegade algusest peale).
See on kõigi Jumala prohvetikirjade teemaks.
See on ajastu kõrgpunkt,
kõigi Jumala lunastuseesmärkide haripunkt.
Ma ei tea, kas teadlikult, kuid Peetrus tõi välja sammud,
mis selle haripunktini välja viivad.
Olen tihti öelnud, et võid need kokku võtta
nelja inglise keelse sõnaga, mis kõik algavad silbiga "re".
Kui sul on Piibel ees, võid ise vaadata.
Näeme, palju teolooge meil siin on.
Esimene on meil kohe nina all. Mis see on?
"Repent" - parandage meelt.
Kui Jumala rahvas läheb Temast eemale ja jääb ilma Ta õnnistusest,
on üks peamine viis tagasi Jumala juurde.
Seda pole võimalik vahele jätta,
mingit muud viisi Jumala juurde tagasi pole
kui meeleparandus.
Kui parandame meelt ja täidame Jumala nõude,
õnnistab Jumal meid "refreshinguga" - uuendusega.
See on ergutamine, uus elluturgutamine.
Paljud inimesed on saanud viimase 20 aasta jooksul uuendatud,
kuid paljud pole mõistnud, et see uuendus pole Jumala lõppeesmärk.
See on vaid üks samm teekonnal.
Lähme edasi, salmis 21 on järgmine sõna. See on?
"Restoration" - taastamine, kosumisajad.
Kõigi asjade taastamine.
Ja siis viidatakse, see pole seal küll kirjas,
kuid seal ütleb: Tema peab jääma taevasse kuni selle ajani,
kui uuendatakse kõik.
See viitab sellele, et Ta lahkub taevast ja tuleb tagasi maa peale
Kuningana, et valitseda siin au sees.
Võtmesõnaks siin on "return" - tagasi tulema.
Ütleme neid koos: meeleparandus, uuendus,
taastamine ja tagasitulek.
Teil ei ole siin nii palju kleepse autodel,
kuid Ameerikas on inimesed neist väga vaimustuses.
Üks kleeps, mida kristlased kasutavad: arva ära, kes tagasi tuleb?
See on päris hea. Paneb inimesi mõtlema.
Olen kindel, et paljudel pole aimugi, kes tagasi tuleb.
Kuid arvan, et meie teame.
Aastate jooksul on mul õnnestunud kogeda, nagu teilgi,
taastamise perioode.
Väga selgelt on näha, et on toimunud vaimuandide taastamine.
See on andnud tõuke nn karismaatilisele liikumisele.
Sõna "karisma" on kreekakeelne sõna "vaimuandide" kohta.
Seega karismaatilisel liikumisel tulevad esile vaimuannid.
See pole ainus taoline liikumine. Enne seda toimus nelipühiliikumine.
Mul oli au sellest osa saada, vahel küll kahtlesin selles aus.
Üks asi, mida kindlasti taastatakse, on vaimuannid -
üleloomulikud vaimuannid.
Usun, et see on tähtis, sest ma ei usu,
et miski saaks enne Jumala eesmärke täita,
kui üleloomulik pole taastatud.
Jumal ei tegutse vaid loomulikus sfääris.
Lugesin kord Apostlite tegude raamatu läbi - 28 peatükki.
Leian, et see on inspireeritud pilt sellest, milline kogudus peaks olema.
Küsisin endalt, mis siis juhtuks, kui kõik viited
nähtavalt üleloomulikule sealt eemaldataks.
Ütlen "nähtavalt üleloomulik", ma ei mõtle uussündi,
mis on küll üleloomulik, kuid mitte nähtavalt.
See on sisemine, nähtamatu.
Vaid asjad, mida saab meeltega kogeda.
Lugesin Apostlite tegusid ja mõtlesin, mis peaks välja jääma.
Teate, mis ma avastasin?
Mitte ükski 28 peatükist ei jääks puutumata.
Mõnes mõttes ei ole õige rääkida Uue Testamendi kristlusest
ilma üleloomuliku pooleta.
Veel usun, et taastatakse nn teenimisande,
mis on kirjas Efeslastele 4:11: apostlid, prohvetid,
evangelistid, õpetajad.
Samas kategoorias, kuigi natuke erinev, mida taastatakse,
on koguduse vanemate teenistus, kes on kohaliku koguduse juhid.
Umbes 15 aastat tagasi hakkasin õpetama vanematest,
kuna nägin seda Uues Testamendis ja mõtlesin, et kui see seal on,
siis peaks sellest õpetama.
Tol ajal oli inimeste reaktsioon järgmine: vanemad? kes need on?
Suur muutus on toimunud, sest täna võid minna mis tahes linna,
kuhu Jumala Sõna jõudnud on, vähemalt läänemaailmas.
Ja inimesed räägivad vanematest: linna vanematest,
koguduse vanematest. Nii et asjad arenevad.
Kuid teema, mida täna käsitleme, on samuti suuresti taastamisel:
see on Jeesuse valitsemine.
Vaatame korraks, mida Uus Testament selle kohta räägib.
Efeslastele 1, apostel Pauluse imeline palve.
Ta lõpetab kuulutusega, mida Jumal tegi näidates oma väge
Jeesus Kristuse surnuist äratamise ja ülesvõtmise läbi.
Vaatame Efeslastele 1:21-23: "Pani ta istuma.. kõrgele
üle iga valitsuse ja meelevalla ja väe ja ülemuse ning üle iga nime,
mida nimetatakse mitte üksnes nüüdsel, vaid ka tulevasel ajastul,
ja ta alistas tema jalge alla kõik.." On oluline teada,
et kõik on Jeesuse jalge all praegu.
Edasi: "..ning pani tema (Jeesuse) kõigi asjade üle peaks kogudusele,
kes on tema ihu.."
See väljendus on niivõrd täpne: Jumal pani kõik asjad
Jeesuse jalge alla.
Kuid mis puudutab Jeesuse valitsust koguduse üle,
siis Ta andis (ing) Jeesuse -
Ta on Jumala helde kingitus kogudusele peaks.
Ja Ta pole peaks üle mõnede asjade, vaid kõigi asjade üle.
Pean ütlema, ma ei usu, et see ilmutus on
enamusele kogudusest üldse kohale jõudnud.
Püüan seda osaliselt selgitada.
Efeslastele 4 räägib Paulus teenimisandide eesmärgist.
Alustame Efeslastele 4:14: "Et me ei oleks enam väetid lapsed,
keda pillutab ja kõigutab iga õpetusetuul,
et inimliku pettemänguga eksitusse kavaldada.."
Kas teate inimesi, keda iga õpetusetuul pillutab ja kõigutab?
Kardan, et neid on palju.
Huvitav on see, et Paulus ütleb, et Jumal andis apostlid, prohvetid,
evangelistid, pastorid ja õpetajad,
et meid enam ei pillutataks ega kõigutataks.
Teisisõnu, kuni need teenistused koguduses ei toimi,
pillutatakse inimesi ikka edasi.
Edasi salm 15: "..vaid et me tõtt rääkides armastuses kasvaksime
kõigiti selle sisse, kes on pea - Kristus."
Jällegi kinnitatakse Jeesuse peaks olemist - juhtimist,
ja meie peaksime kõigis asjades vaimselt täiskasvanuks saama.
Fraas "kõik asjad" on kaks korda:
Ta on peaks kogudusele üle kõigi asjade ja
meie peaksime saama täiskasvanuks "kõigis asjades" Temas kui peas.
Koloslaste kirjas naaseb Paulus selle teema juurde.
Efeslaste ja Koloslaste vahel on mitmes mõttes väga tugev paralleel.
Lisaksin siia veel, kui suhtled inimestega,
kes on kokku puutunud okultismiga või on seda praegu.
Näiteks inimesed, kes tegelevad joogaga ja
peavad Jeesust küll guruks, kuid Jumala Pojaks pidada ei suuda.
Mõistan seda, sest olin ka ise enne päästetud saamist samas olukorras,
olin väga sügavalt joogaga seotud.
Kui seisin silmitsi evangeeliumiga ja mulle räägiti Jeesusest,
ma lihtsalt ei suutnud Teda aktsepteerida kui Jumala Poega ja
Messiat.
Kuni kogesin tohutut vabastust.
See oli esimene vabastus, mida kogesin:
see oli keset ööd, armeekasarmus, olin selili põrandal ja
mul pole aimugi, palju deemoneid minust väljus,
kuid väga palju.
Ja sel hetkel, kui see joogadeemon lahkus, teadsin ma,
et Jeesus on Jumala Poeg. Mul polnud enam ühtki kahtlust.
Kuid on tohutul hulgal inimesi, kes on seotud erinevate kultustega.
Räägin seda, sest kui neid aidata tahad,
siis parim raamat Uues Testamendis selleks on kiri Koloslastele.
See kirjutati inimestele, kel oli oht sattuda okultismi.
Kui mõistad, kes Jeesus on Koloslaste kirjas,
ei saa sa enam mõelda Temast kui gurust.
Ta on suur Looja, Ta on suveräänne Issand.
Vaatame, mida Paulus ütleb Koloslatele 1:18:
"Ta (Jeesus) on oma ihu, koguduse pea."
See on täpne paralleel Efeslastele 1.
"Tema on algus, esmasündinu surnuist, et ta kõiges saaks esimeseks."
See on väga ilus võrdlus, mida mõned võib-olla ei märganud:
Jeesus on ihu pea ja Ta on esmasündinu surnuist.
Ülestõusmist vaadatakse kui sündi surmast.
Mis on loomuliku sünni puhul esimene osa kehast,
mis tavaliselt esile tuleb?
Pea.
Seega selles sünnis surmast siin, milleks on ülestõusmine,
oli esimene ihuosa, mis sündis, samuti pea.
Kui pea esile tuleb, siis on kindel, et ihu tuleb järele.
Nii et Ta on pea, esmasündinu surnuist.
Koloslastele 2:18-19 ütleb Paulus: "Ärgu võtku teie võiduandi ükski.."
See juhtub okultismiga - nad võtavad inimestelt pettusega.
"Ärgu võtku teie võiduandi ükski, kes seda tahab alandlikkuse.."
Teate, ainult taimetoitu süües.. Kui tahad taimetoitlane olla, hästi,
kuid ära tekita sellest usuprobleemi.
"..kes seda tahab alandlikkuse ja inglite teenimise kaudu,
ja kes selle üle, mis ta on näinud,
asjata oma lihalikus mõistuses hoopleb ega hoia kinni peast.."
On kaotanud ühenduse peaga.
"..kelles kogu ihu kokku liidetakse ..ning kasvab."
Peame meeles pidama, et kõigil ihuliikmetel
peab olema otsene isiklik ühendus peaga.
Ära lase ühelgi inimesest vaimulikul tulla sinu ja Jumala vahele.
Inimestest vaimulikud võivad sind aidata, juhatada, inspireerida,
hoiatada, kuid sinul peab olema isiklik ühendus peaga.
Ärgu keegi sind iial sellest välja petku.
See näitas natuke, mida Paulus räägib Jeesuse valitsemisest.
Kuna pea on võetud füüsilisest ihust ja usu mind, ma pole füsioloog.
Ainsa argumendina võin tuua, et Teises maailmasõjas
olin sõjasanitaride teises kategoorias.
See pole väga kõrge tase.
Oleksin võinud saada sõjasanitaride esimesse kategooriasse.
Kuid kuna olin kapral, oli mu palgatase kõrgem kui sanitaridel,
nii et nad ei edendanud mind.
Edendati vaid neid, kes polnud kapralid.
Kui te ei mõista, kuidas Briti armee toimib,
siis saan teist aru - see on kummaline.
Seega väga lihtsalt, ebaprofessionaalselt öelduna,
mida teeb pea ihu jaoks? See on minu lihtne vastus:
kõigepealt saab pea sisendi igalt liikmelt.
Igal ihuliikmel on otseliin peaga.
Teiseks, ja usun, et see on ülioluline, langetab pea otsuseid.
Ta tegutseb selle sisendi alusel, mis ta vastu võtab ja teeb otsuseid.
Kuid otsused tehakse kogu keha huvides.
Need ei ole vaid vastus ühe liikme palvele.
Võib-olla ripud kalju servalt alla, kuristik jalge all, sõrmed valutavad
ja tahad lahti lasta.
Sõrmed ütlevad: las ma lasen lahti, aga pea ütleb: ei tohi lahti lasta,
sest kogu ülejäänud keha läheb koos sinuga.
Pea teeb otsuseid, kuid need ei pruugi olla otsused,
mida iga üksik liige tahaks.
Kolmandaks, otsuse langetanud alustab pea tegevust.
Pea otsustab, mida teha.
Neljandaks, kui ta on tegevuse algatanud ja
teatud mõttes liikmed valla päästnud,
annab pea neljandaks pidevaid juhtnööre.
Ta ei taganda end täielikult olukorrast ja ütle: see on kõik!
Ta on nagu ülevaatajaks liikmetele, kui nad viivad ellu otsuseid,
mida pea teinud on.
Usun, et kõik need kehtivad, kus Piibel räägib peaks olemisest.
Veel usun, et peaks olemine on valitsemise vorm,
mida Piiblis esitletakse.
Loodan, et see teid ei šokeeri, kui ütlen,
et Jumala riik ei ole demokraatia.
Viimase 50-100 aasta jooksul on demokraatia
mõnes maailma osas nii populaarseks saanud,
et kõik eeldavad, et see on õige valitsusvorm.
Toon ära Platoni kommentaarid viie valitsusvormi kohta.
Ma ei tsiteeri Platonit tihti, kuid leian, et tal on selles nii õigus.
See on Piibliga niivõrd kooskõlas.
Ta ütleb, et on viis võimalikku valitsusvormi:
1. Monarhia - ühe hea inimese valitsemine.
Ta ütleb: see on kõige parem.
2. Aristokraatia - mõne hea inimese valitsemine.
Paremuselt teisel kohal.
3. Demokraatia - rahva valitsemine.
Ta ütleb: kõige nõrgem kõigist valitsusvormidest.
Ta ütleb veel demokraatia kohta: kui pagarid ja arstid
peaksid võistlema laste häälte eest, kes saaks rohkem hääli?
Edasi: 4. Oligarhia - mõnede halbade inimeste valitsemine.
Kõige lõpus on 5. Türannia - ühe halva inimese valitsemine.
Isiklikult leian, et sellega on kõik öeldud.
Mida Piibel meile pakub?
Monarhiat.
Ta on imeline kuningas, sest Ta jagab oma valitsust nendega,
keda on valitsema õpetanud.
See on monarhia ja aristokraatia,
kuid see pole demokraatia.
Ma ei usu, et ükski kogudus peaks toimima kui demokraatia.
Ei tea, kuidas siia jõudsin, olin küll Kreeka filosoofia spetsialist,
kuid demokraatia on pärit Kreekast.
Kreeka on humanismi päritolukoht.
Kui tahad uurida humanismi saamislugu, siis sealt see algas.
Teen ühe ennustuse, ja võin vägagi lihtsalt eksida,
seda on ennegi juhtunud:
usun, et Piibel viitab, et ajastu lõpeb taastatud monarhiaga
Ilmutuse raamatu kohaselt, vähemalt suures osas.
Usun, et üks põhjus on selles, et inimesed muutuvad nii laisaks ja
vastutustundetuks, et nad ei taha vastutada oma otsuste eest.
Nad tahavad kedagi Rooma keisri sarnast,
kes pakkus leiba ja tsirkust: täida meie kõhud ja
lahuta me meelt ja sina hoolitse kõige eest!
See on asja iva.
See oli tasuta boonus!
Vaatame peaks olemise toimimist. Vaatame lõiku,
mis tõesti ütleb kõik ühe salmiga: 1 Korintlastele 11:3, Paulus ütleb:
"Aga ma tahan, et te teaksite.."
Iga kord kui Paulus ütleb: "tahan, et teaksite" või
"teile ei tohiks teadmata olla", tundub mulle,
et enamus kaasaja kristlasi on teadmatuses.
Muuseas, kirik pole selles osas muutunud.
"Aga ma tahan, et te teaksite: Kristus on iga mehe pea,
aga mees (abielumees) on naise (abielunaise) pea,
ja Jumal on Kristuse pea."
Kui järjekord ära muuta ja minna ülevalt alla,
näeme autoriteediahelat, mis algab taevas ja lõpeb perekonnas.
Jumal on Jeesuse Kristuse pea,
Kristus on abielumehe pea
ja abielumees on oma naise pea.
Usun, et see on Jumala määratud valitsuse näide.
See on peaks olemise läbi valitsemine.
Piibli lõpus ja Taanieli raamatus on rida kummalisi olendeid,
kel on rohkem kui üks pea,
kuid ükski neist ei ole olend, kes on pärit Jumala juurest.
Jumal on loonud kõigile olendeile ühe pea.
Mitmepealine olend on monstrum.
Võime seda väidet kahel viisil vaadata:
võime vaadata Jumala ja Kristuse suhet või
võime vaadata Kristuse ja mehe suhet või
mehe ja naise suhet.
Tahaksin alustada Jumala ja Kristuse suhtega,
sest selles leiame täiusliku eeskuju.
Jumal Isa on Kristuse pea. Mis see tähendab?
Minu selgitusele vastavalt tähendab see,
et Isa saab sisendi Pojalt,
Isa teeb otsused, Isa algatab tegevuse ja
Isa annab jätkuvaid juhtnööre.
Usun, et kui vaatad Jeesuse teenimistööd,
siis oli see just täpselt nii.
Vaatame kahte lõiku Johannese evangeeliumis.
Alustame Johannese 5:19-20.
Pea meeles, vaatame seda kui näidet, kuidas olla pea juhtimise all.
Sest Jeesus oli Isa juhtimise all.
Jeesus ütleb Johannese 5:19:
"Tõesti, tõesti, ma ütlen teile, Poeg ei saa midagi teha iseenesest,
ta teeb vaid seda, mida näeb tegevat Isa,
sest mida iganes Isa teeb, seda teeb ka Poeg. Isa armastab ju Poega
ning näitab talle kõike, mida ta ise teeb, ning tahab temale näidata
suuremaid tegusid, kui need on, nõnda et te seda panete imeks."
Pange tähele, poeg ei algata midagi. Ta ei tee midagi iseenesest.
Teeb vaid seda, mida Isa algatab. Järgib eeskuju, mida Isa on öelnud.
Kutsun teid uurima Jeesuse teenimistööd ja usun,
et Te ei leia ühtki erandit - Jeesus ei algatanud kunagi midagi,
initsiatiiv tuli alati Isalt. See algatusküsimus on ülioluline.
Vaatame Johannese 5:30, Jeesus räägib jälle:
"Mina ei saa iseenesest teha midagi. Ma mõistan kohut nõnda,
nagu ma kuulen, ja minu otsus on õiglane,
sest ma ei otsi oma tahtmist, vaid tema tahtmist, kes minu on saatnud."
Ta ütleb jällegi: iseenesest ei saa ma midagi teha.
Mina ei algata midagi.
Ta ütles: see ei kehti vaid selle kohta, mida teen,
vaid käib ka mu kohtumõistmiste ja otsuste kohta.
Minu otsused on õiged, usaldusväärsed ja täpsed,
sest ma ei otsusta millegi üle ise, vaid otsustan Isa arvamuse järgi.
Olen raskel viisil õppinud, et on väga rumal
ise asjade üle otsustada.
Kui seisan silmitsi olukorraga, siis olen seda tüüpi inimene,
kel on kohe kolm varianti, kuidas seda olukorda lahendada.
Ainult pika harjutamise tulemusena olen ma õppinud
mitte ise asjade üle otsustama,
vaid ootama ja kuulama, mis Jumalal öelda on.
Uskuge mind, kallid õed-vennad, säästate end
paljust hädast ja südamevalust, kui te ei karga asja kallale
ega tee esimest asja, mis pähe tuleb.
Vaid ootate ja kuulate, mida Issand otsustab.
Mida Issand ütleb?
Reageerin väga kiiresti inimestele.
Ma arvan, et inimesed mõtlevad samamoodi kui mina.
Ma ütlen seda, mida arvan, mul pole mingit tagamõtet.
Kui midagi ütlen, siis mõtlen seda. Paljud ei ole aga sellised.
Mina ei suuda nendega samastuda.
Õnneks on mul naine, kes mind aitab.
Ta küsib: kas arvad, et ta tõesti mõtles seda?
Sa ei tea, mis ta tegelikult mõtles.
Minu jaoks on katastroof ise asjade üle otsustada.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik